

**ΘΕΜΑ:** Πρόσκληση σε Επιμορφωτική Ημερίδα επιμόρφωσης εκπαιδευτικών με θέμα:

**«Βιωματικός σχεδιασμός καινοτόμων Ερευνητικών Εργασιών, με βάση την χρήση των έξυπνων κινητών τηλεφώνων»**

Η Επιμορφωτική Ημερίδα θα υλοποιηθεί στις **09/12/2017 , 9.00 π. μ** στο **Εργαστήριο Πληροφορικής του 1ου Λυκείου Καβάλας** (Γ. Κίτσου 57).

**Απευθύνεται στους εκπαιδευτικούς** που διδάσκουν Φυσικές Επιστήμες και Τεχνολογία στην Πρωτοβάθμια και Δευτεροβάθμια Εκπαίδευση και ενδιαφέρονται να υλοποιήσουν καινοτόμες εργαστηριακές ασκήσεις και μετρήσεις διαφόρων φυσικών μεγεθών, στο πλαίσιο του προβλεπόμενου αναλυτικού προγράμματος. Ιδιαίτερα απευθύνεται στους εκπαιδευτικούς που διδάσκουν τα μαθήματα Φυσικών Επιστημών στην Πρωτοβάθμια εκαπίδευση,της Τεχνολογίας στο Γυμνάσιο, των Ερευνητικών Εργασιών στο Λύκειο, των Ερευνητικών Εργασιών στην Τεχνολογία και της Ζώνης Δημιουργικών Δραστηριοτήτων στα ΕΠΑ.Λ. καθώς και σε όσους εμπλέκονται στην καθοδήγηση των Δημιουργικών Εργασιών στο Λύκειο.

Η προτεινόμενη Επιμορφωτική Ημερίδα σχεδιάστηκε στο πλαίσιο του εγκεκριμένου από το ΥΠ.Π.Ε.Θ. Προγράμματος Καινοτομίας με τίτλο**: «Εναλλακτικοί τρόποι μάθησης των Φυσικών – Τεχνολογικών Επιστημών σε όλες τις βαθμίδες της εκπαίδευσης».** Η ημερίδα εστιάζει στις σχετικά άγνωστες ακόμη δυνατότητες χρήσης των έξυπνων κινητών (smartphones), στη διδασκαλία των Φυσικών Επιστημών και της Τεχνολογίας.

Στην Ημερίδα, θα διεξαχθούν βιωματικές ασκήσεις αλληλεπίδρασης του έξυπνου κινητού με τον φυσικό κόσμο μέσω αισθητήρων για την καταγραφή, επεξεργασία και απεικόνιση δεδομένων από μετρήσεις διαφόρων φυσικών μεγεθών, όπως είναι η θερμοκρασία, η ένταση του ήχου και του φωτός, η ένταση της υπεριώδους ακτινοβολίας και της ραδιενέργειας (!), η απόσταση κ.τ.λ. Αυτή η ιδιότητα του έξυπνου κινητού, φαίνεται ότι μπορεί να αποτελέσει ένα ελκυστικό εργαλείο για την προώθηση του STEM (Science Technology Engineering Mathematics), που είναι η δυναμικά εξελισσόμενη μεθοδολογία παγκοσμίως για την προώθηση των Θετικών και Τεχνολογικών Επιστημών στη Δευτεροβάθμια Εκπαίδευση.

Επειδή ο αριθμός των συμμετεχόντων είναι περιορισμένος θα τηρηθεί σειρά προτεραιότητας. Προτεραιότητα στην ημερίδα θα δοθεί στα μέλη της Ένωσης Φυσικών Καβάλας που είναι οικονομικά τακτοποιημένα για το έτος 2017.Οι ενδιαφερόμενοι, μη μέλη, θα μπορούν να παρακολουθήσουν την ημερίδα μετά από πληρωμή μιας ετήσιας συνδρομής και προαιρετικά την εγγραφή τους στην ΕΕΦΚ.

Στους συμμετέχοντες θα δοθεί βεβαίωση παρακολούθησης.

Παρακαλούνται οι ενδιαφερόμενοι εκπαιδευτικοί να υποβάλλουν ηλεκτρονικά την αίτησή συμμετοχής τους στην ηλεκτρονική διεύθυνση**: eef.par.kav.16@gmail.com** μέχρι στις **25 Νοεμβρίου 2017.**

Ακολουθεί η αίτηση και το πρόγραμμα της Ημερίδας.

Με Τιμή

Το Δ.Σ της ΕΕΦΚ

Επικοινωνία: 6948758049,6948534484